মিড-ডে পত্রিকায় আরও দুই উঠতি গায়িকা আনু মালিককে যৌন হেনস্তাকারী হিসেবে দাবি করেন। তাদের একজনের অভিযোগ, ১৯৯০ সালে মেহবুব স্টুডিওতে আনু মালিকের সঙ্গে দেখা করেন তিনি। এর কিছু দিন পর তার বাসায় যান ওই গায়িকা। তখন সোফায় বসে তার স্কার্ট তুলে নিজের প্যান্ট খোলেন আনু মালিক। তড়িঘড়ি তাকে সরিয়ে বেরোনোর চেষ্টা করেন নাম প্রকাশে অনিচ্ছুক এই গায়িকা। কিন্তু আনুর জোরের সঙ্গে পেরে উঠছিলেন না। তখনই ঘরের কলিং বেল বেজে ওঠে। এর সুবাদে রক্ষা পান তিনি। তবে এই ঘটনা কাউকে না জানানোর জন্য নিয়মিত হুমকি দিতে থাকেন এই সংগীত পরিচালক।